《次韵答吴梦麒子玉才志超迈领乡荐而不寿予时在太学麒乃尊亚卿名原漳浦县人》
明代·谢廷柱

一腹便便六籍含，古今名理恣沈酣。九苞文彩鸣阳凤，五色胸肠食锦蚕。

策拟河汾还自秘，门深光范岂轻参。弱流未鼓凌风楫，蓬阙巍巍接蔚蓝。

作者简介：福建长乐人，字邦用，号双湖。谢士元子。弘治十二年进士，除大理评事，迁湖广按察司佥事，正德十二年致仕。善属文，能诗。有《双湖集》。